ชุติพงศ์ พิภพภิญโญ

ชุติพงศ์ พิภพภิญโญ (เกิด 10 กุมภาพันธ์ พ.ศ. 2537) ท้อป เป็นนักเขียนและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดระยอง สังกัดพรรคประชาชน

**การศึกษา**
ชุติพงศ์สำเร็จการศึกษาระดับปริญญาตรี ศิลปศาสตรบัณฑิต สาขาวิชาเอกการพัฒนาชุมชนจากมหาวิทยาลัยบูรพา
ระหว่างการศึกษานั้น ในช่วงเดือนมิถุนายน พ.ศ. 2556 ชุติพงศ์เคยถูกผู้บริหารมหาวิทยาลัยเชิญตัวไปสอบถาม เหตุปิดป้าย 'โกง' ประท้วงการทุจริตภายในมหาลัยในยามวิกาลโดยไม่ขออนุญาต ซึ่งที่มาของเหตุการณ์ดังกล่าวนั้น เกิดจากอาจารย์มหาวิทยาลัยคนหนึ่งทำการปลอมแปลงลายมือชื่อนักศึกษา เพื่อไปตั้งเรื่องเบิกเงินงบประมาณว่ามีนักศึกษาไปดูงานนอกสถานที่ ขณะที่นักศึกษาไม่ได้ไป และมหาวิทยาลัยก็ไม่เคยตอบคำถามเรื่องนี้ ทำให้นักศึกษาประท้วงกันมากขึ้น ตนจึงปิดป้าย 'โกง' ภายในมหาวิทยาลัยในยามวิกาล แต่หลังจากปิดป้ายได้ไม่นานก็ถูกเจ้าหน้าที่รักษาความปลอดภัยฉีกป้ายออก และเชิญไปพบผู้บริหารมหาวิทยาลัย
นอกจากนี้ ชุติพงศ์กล่าวว่าเหตุที่ติดป้าย เพราะอาจารย์ที่ถูกระบุว่ามีส่วนเกี่ยวข้องกับการทุจริต ไม่มีการรับผิดชอบอะไรเลย และมหาวิทยาลัยก็ยังดำเนินการอนุมัติงบให้อาจารย์คนดังกล่าวไปดูงานในต่างประเทศ ทั้ง ๆ ที่กำลังถูกตั้งคณะกรรมการสอบสวนวินัยอย่างร้ายแรง

**การเมือง**
ชุติพงศ์เคยดำรงตำแหน่งผู้ช่วยดำเนินงาน รังสิมันต์ โรม สส.แบบบัญชีรายชื่อ พรรคอนาคตใหม่ มาก่อน และได้มีส่วนร่วมในการเป็นเบื้องหลังของการอภิปรายต่าง ๆ ของรังสิมันต์
ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 ของจังหวัดระยอง ชุติพงษ์ถูกวางตัวให้เป็นว่าที่ผู้สมัครเลขานุการนายกองค์การบริหารส่วนจังหวัดระยอง (สว่างจิตต์ เลาหะโรจนพันธ์) ของพรรคอนาคตใหม่ ทว่าพรรคถูกยุบเสียก่อน จึงลงสมัครในนามคณะก้าวหน้า ทว่าสว่างจิตต์ไม่ได้รับเลือกตั้ง สมาชิกทั้งหมดจึงย้ายมาพรรคก้าวไกลในเวลาต่อมา
ชุติพงศ์ได้รับเลือกตั้งจำนวน 1 สมัย ในการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล ได้รับเลือกรวม 1 สมัย
เมื่อวันที่ 4 กรกฎาคม พ.ศ. 2566 สำนักงานคณะกรรมการป้องกันและปราบปรามการทุจริตแห่งชาติ เปิดเผยบัญชีแสดงทรัพย์สินและหนี้สินของผู้ดำรงตำแหน่งทางการเมืองที่น่าสนใจ กรณีเข้ารับตำแหน่งสมาชิกสภาผู้แทนราษฎร (สส.) โดยบัญชีทรัพย์สินของชุติพงศ์พร้อมภรรยานั้น แจ้งมีทรัพย์สินทั้งสิ้น 11,263,507 บาท และหนึ่งในรายการบัญชีทรัพย์สินที่ชุติพงศ์ยื่นนั้น เป็นบัญชีเกมออนไลน์ อารีนาออฟเวเลอร์ (ROV) ของตน มูลค่า 86,071 บาท ทำให้เป็นที่สนใจในสื่อสังคม เพราะไม่เคยมี สส. คนใดเคยยื่นมูลค่าบัญชีเกมออนไลน์เข้าบัญชีทรัพย์สินมาก่อน
ชุติพงศ์ผลักดันหนึ่งในนโยบายสำคัญคือ ช้างป่า เนื่องจากพื้นที่ที่ดูแลนั้น มีผู้ได้รับบาดเจ็บและผู้เสียชีวิตจากการถูกช้างเหยียบ หรือทำร้ายมาเป็นระยะเวลานาน รวมไปถึงการสูญเสียทรัพย์สินจากการถูกช้างบุกรุก และต้องการให้ภาครัฐกวดขันและดูแลอย่างจริงจัง รวมไปถึงเงินเยียวยาผู้เสียหายและผู้เสียชีวิตที่ควรจะได้มากกว่านี้

**ประสบการณ์ด้านการเมือง**
 ฝ่ายนโยบายในการเลือกตั้งนายก อบจ. คณะก้าวหน้าระยอง- ผู้ช่วยดำเนินงาน เท่าพิภพ ลิ้มจิตรกร สส.กรุงเทพมหานคร พรรคอนาคตใหม่ → พรรคก้าวไกล- รองประธานอนุกรรมาธิการศึกษาอุตสาหกรรมซอฟต์แวร์เกมและอีสปอร์ต สภาผู้แทนราษฎร- ผู้ช่วยดำเนินงาน รังสิมันต์ โรม สส.แบบบัญชีรายชื่อ พรรคอนาคตใหม่ → พรรคก้าวไกล- เลขานุการประจำคณะกรรมาธิการการต่างประเทศ สภาผู้แทนราษฎร

**ประวัติการลงสมัครรับเลือกตั้ง สส.**
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดระยอง เขต 4 สังกัดพรรคก้าวไกล → พรรคประชาชน

**ผลงานหนังสือ**
ผลงานหนังสือของชุติพงศ์- เนิร์ดคลั่งแว้นผ่าทวีป- เอเลี่ยนในซานฟรานซิสโก

**อ้างอิง**
หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดระยอง
หมวดหมู่:พรรคก้าวไกล
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยบูรพา
หมวดหมู่:พรรคประชาชน (พ.ศ. 2567)